Νικόλαος Μπαλτατζής - Μαυροκορδάτος

Ο Νικόλαος Μπαλτατζής - Μαυροκορδάτος (Αθήνα 1898 - ;) ήταν Έλληνας δημοσιογράφος, πολιτικός και Ολυμπιονίκης στην υδατοσφαίριση που διετέλεσε μετέπειτα αντιπρόεδρος της Ελληνικής Ολυμπιακής Επιτροπής.

 Βιογραφικά στοιχεία 

Γεννήθηκε στην Αθήνα και ήταν γιος του Γεώργιου Μπαλτατζή, βουλευτή και υπουργού, και της Χαρίκλειας Μαυροκορδάτου. Από την πλευρά του πατέρα του καταγόταν από την παλαιά οικογένεια Μπαλτατζή ενώ από την πλευρά της μητέρας του από την οικογένεια Μαυροκορδάτου και ήταν εγγονός του Νικόλαου Μαυροκορδάτου και δισέγγονος του πρωθυπουργού Αλέξανδρου Μαυροκορδάτου. Προκειμένου να συνεχιστεί το οικογενειακό επίθετο της μητέρας του έφερε και τα δύο οικογενειακά επίθετα "Μπαλτατζής - Μαυρκορδάτος".

Σπούδασε νομικά στο Πανεπιστήμιο Αθηνών και στο Πανεπιστήμιο του Μονάχου. Εργάστηκε ως δημοσιογράφος στην εφημερίδα "Η Καθημερινή" κατά την περίοδο 1919 - 1940.

Κατά την διάρκεια του Α΄ και Β΄ Παγκοσμίου Πολέμου συμμετείχε ως υπίλαρχος. Το αρχείο της οικογένειας Μπαλτατζή - Μαυροκορδάτου το δώρισε στο Μουσείο Μπενάκη.Αρχείο Μπαλτατζή - Μαυροκορδάτου, από την ιστοσελίδα του Μουσείου Μπενάκη Το 1948 εξέδωσε το βιβλίο "Εθνικός συναγερμός : (Εξ ραδιοφωνικαί ομιλίαι)".

Απεβίωσε στην Αθήνα. Ήταν παντρεμένος αλλά δεν απέκτησε απογόνους.

 Πολιτική σταδιοδρομία 

Ακολούθησε την παράδοση της οικογενείας εκλεγόμενος πρώτη φορά βουλευτής στις εκλογές Αττικοβοιωτίας στις εκλογές του 1935 με την υποστήριξη του Λαϊκού Κόμματος. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 64 - 65, 158 - 159) Επανεξελέγη βουλευτής Λάρισας στις εκλογές του 1936 και του 1946 με το Λαϊκό Κόμμα. Διετέλεσε υφυπουργός Εξωτερικών στις κυβερνήσεις Κωνσταντίνου Τσαλδάρη (Απριλίου 1946 και Οκτωβρίου 1946 - 1947) και Δημητρίου Μαξίμου (1947) καθώς και υφυπουργός Τύπου στην κυβέρνηση Σοφούλη (1947). Ως βουλευτής συμμετείχε μαζί με τον Λέοντα Μακκά στην προπαρασκευαστική συνάντηση του Συνεδρίου της Ευρωπαϊκής Κοινοβουλευτικής Ένωσης στο Γκστάαντ της Ελβετίας στις 4 και 5 Ιουλίου 1947 μαζί με τις επιτροπές της Ιταλίας και του Βελγίου.

Στις εκλογές του 1977 ήταν υποψήφιος με το κόμμα της Εθνικής Παράταξης στο ψηφοδέλτιο επικρατείας.Μακεδονία, 30 Οκτωβρίου 1977, σ. 23.

 Αθλητισμός 

Υπήρξε αθλητής υδατοσφαίρισης του Ολυμπιακού και του Εθνικού Πειραιώς.Περιοδικό "Πολεμικό Ναυτικό", Ιούλιος 2007, σ. 21. Υπήρξε, μάλιστα, μέλος του ρόστερ του τμήματος υδατοσφαίρισης του Ολυμπιακού που κατέκτησε το πρώτο ελληνικό πρωτάθλημα στην ιστορία του συλλόγου το 1927.Water Polo legends, Η ομάδα υδατοσφαίρισης του Ολυμπιακού το 1927 Συμμετείχε ως μέλος της ολυμπιακής αποστολής της ελληνικής ομάδας υδατοσφαίρισης στους Θερινούς Ολυμπιακούς Αγώνες της Αμβέρσας (1920) καταλαμβάνοντας την όγδοη θέση ενώ στους Θερινούς Ολυμπιακούς Αγώνες του Παρισιού (1924) η ελληνική ομάδα, της οποίας ήταν πάλι μέλος, κατέλαβε την δέκατη τρίτη θέση.

Μετά την απόσυρσή του από τον ενεργό αθλητισμό ανέλαβε πληθώρα διοικητικών θέσεων σε αθλητικά σωματεία και ομοσπονδίες. Στους Χειμερινούς Ολυμπιακούς Αγώνες του 1952 συμμετείχε υπό την ιδιότητα του Γενικού Αρχηγού της ελληνικής ολυμπιακής αποστολής.Γενικοί Αρχηγοί της Ελληνικής Αποστολής στους Χειμερινούς Ολυμπιακούς Αγώνες , από την ιστοσελίδα της Ελληνικής Ολυμπιακής Επιτροπής Διετέλεσε πρόεδρος της Ελληνικής Ομοσπονδίας Φιλάθλων Πάλης (ΕΟΦΠ) κατά την περίοδο 1957 - 1960, μέλος της οργανωτικής επιτροπής του Ελληνικού Ράλλυ Αυτοκινήτων (1951), πρόεδρος της ΕΚΟΦ (σήμερα ΚΟΕ/= Κολυμβητική Ομοσπονδία Ελλάδος) καθώς και Β' αντιπρόεδρος της Ελληνικής Ολυμπιακής Επιτροπής για δύο χρονικά διαστήματα (1957 - 1960, 1974).. Υπήρξε ο εμπνευστής και ο ιδρυτής του θεσμού του κυπέλλου υδατοσφαίρισης που συνεχίζεται μέχρι σήμερα . Υπήρξε, επίσης, μέλος της  μέλος της Επιτροπής Ολυμπιακών Αγώνων κατά τις περιόδους 1927 – 1930, 1935, 1939 – 1956, 1957 – 1960 και 1974.Βιογραφικό Μπαλτατζή - Μαυροκορδάτου , από την ιστοσελίδα της Ελληνικής Ολυμπιακής Επιτροπής 

Τον Ιανουάριο του 1973 τιμήθηκε από τον Σύνδεσμο Αθλητικού Τύπου ενώ είχε ανακηρυχθεί μεγάλος ευεργέτης του Απόλλωνα Αθηνών.

 Εξωτερικοί σύνδεσμοι 
 Βιογραφικό του στον ΣΕΓΑΣ
 Συνέντευξη στον Γ. Θεοδωρακόπουλο Ανακτήθηκε στις 7/11/2019  εφημερίδα "Αθλητική Φωνή", φύλλο Δευτέρας 19 Ιουλίου 1976, σελ. 3.

 Παραπομπές 

Κατηγορία:Έλληνες υδατοσφαιριστές
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές του Εθνικού Πειραιώς
Κατηγορία:Οικογένεια Μπαλτατζή
Κατηγορία:Οικογένεια Μαυροκορδάτου
Κατηγορία:Έλληνες υφυπουργοί Εξωτερικών
Κατηγορία:Έλληνες υφυπουργοί Τύπου και Πληροφοριών
Κατηγορία:Βουλευτές Αττικοβοιωτίας
Κατηγορία:Βουλευτές Λάρισας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Τερματοφύλακες υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 1920
Κατηγορία:Υδατοσφαιριστές στους Θερινούς Ολυμπιακούς Αγώνες 1924
Κατηγορία:Υδατοσφαιριστές Εθνικής Ελλάδας